થોડા સમય માટે આદિવાસી સંગઠન અને પોલીસ વચ્ચે ચકમક ચાલતા વાતાવરણ ગરમાયુ હતું,ત્યાર બાદ નહેર ખાતાના અધિકારીઓ સ્થળ પર દોડી આંદોલનકારીઓ સાથે વાટાઘાટો કરી જળ સંકટ નિવારવાની બાંહેધરી આપી હતી ગત દિવસોમાં આંદોલનકારીઓએ આપેલ આવેદન મુદ્દે કોઈ કાર્યવાહી ન થતા  ઉકાઈ ખાતે તાપી જિલ્લા જળ સંકટ નિવારણ સમિતિ દ્વારા લોકોને પાણી મળી રહે તે માટે ઉકાઇ ડાબા કાંઠા નહેર ના દરવાજા બંધ કરવા માટે મોટી સંખ્યામાં એકત્રિત થયા હતા, કાયદો વ્યવસ્થા ન બગડે તે માટે પોલીસનો ચુસ્ત બંદોબસ્ત ગોઠવી દેવામાં આવ્યો હતો, આદિવાસી સંગઠનના આગેવાનો અને પોલીસ વચ્ચે થોડીવાર થયેલ ચકમક બાદ સંગઠનના આગેવાનોએ સિંચાઈ વિભાગના અધિકારીઓને બોલાવી તેનો નિવેડો લાવવાની જીદ કરતા સિંચાઈ વિભાગના અધિકારીઓએ સ્થળ પર આવી બે દિવસમાં પાણી પહોંચાડવાની બાંહેધરી  આપતા આંદોલન સમેટાયું હતું